Mučenka jedlá

Mučenka jedlá () je popínavý teplomilný druh mučenky, ktorá sa ako ovocie pestuje v severozápadnej časti Južnej Ameriky, v Indii, na Novom Zélande, v Karibiku, Brazílii, v južnej Floride, na Havaji, v Austrálii, vo východnej Afrike, v Izraeli a v Juhoafrickej republike. Jej plod sa nazýva marakuja.

Plod je guľatá až oválna bobuľa s priemerom okolo 10 centimetrov. Má 3 milimetre hrubú pevnú kožovitú šupku, vo vnútri veľkú dutinu, obklopenú bielym vatovitým pletivom. V nej sa nachádzajú semená s mieškami, vyplnené sklovitou oranžovou hustou dreňou. Podľa odrody je v zrelosti žltá alebo fialová. Žltý druh má názov flavicarpa, ktorá dorastá do veľkosti grapefruitu, fialová má názov edulis a jej veľkosť sa pohybuje medzi citrónom a limetkou. Dužina je sladkokyslá s exotickou arómou - pripomína marhuľu alebo mango.

Nutričné hodnoty 
Zloženie:
 Sacharidy - 20,5%
 Bielkoviny - 2,4%
 Vlákniny - 1,4%
 Tuky - 0,4%
 Ostatné - 75%

Názvy v iných jazykoch 

Zaujímavosťou je, že v španielčine existuje niekoľko výrazov:
 Argentína, Paraguaj a Uruguaj - mburucyá
 Kolumbia - maracuyá - pre žltú odrodu, gulupa - pre fialovú odrodu
 Venezuela  - parchita
 Dominikánska republika - chinola
 Nikaragua - calala
 Ostatné juhoamerické a stredoamerické španielsky hovoriace krajiny - maracuyá

V iných jazykoch
 anglicky - passion fruit
 Francúzsko - grenadille
 Nemecko - maracuja
 Portugalsko - maracujá

Využitie 
Využitie je v rôznych krajinách odlišné:
 Austrália, Nový Zéland - používa sa do ovocných šalátov alebo ako poleva na torty či prísada do zmrzlín
 Kolumbia - využíva sa na výrobu likérov a dezertov
 Dominikánska Republika - vnútro sa používa pri výrobe likérov alebo sa z nej vyrába konzervované ovocie
 India - v Indii sa je marakuja surová s cukrom, prípadne sa tlačí aj šťava
 Mexiko - vyrábajú sa šťavy alebo sa je surová aj s čili 
 Portugalsko - najmä na Madeire a Azorských ostrovoch je jej využitie ako základ pre likéry
 Indonézia - podobne ako v Indii, aj tu sa je marakuja surová alebo varená s cukrom
 Havajské ostrovy - okrem konzumácie v surovom stave, sa z marakuje produkujú aj rôzne druhy dezertov a zmrzlina. V obchodoch a potravinách však dostupná nie je, pestuje sa doma na záhrade.
 Brazília - vyrábajú sa z nej zákusky a zmrzlina.
 Slovensko - predáva sa ako v surovom stave, tak aj v podobe jogurtu či zmrzliny.

Marakuja má aj liečivé účinky a lieči napríklad sliznicu alebo dýchacie cesty.

Iné projekty

Zdroje 

Tropické ovocie